કચ્છના નલિયાના બહુચર્ચિત સામુહિક દુષ્કર્મકાંડમાં ભાજપના સાંસદનું નામ પણ ઉછળ્યું હતું. કચ્છ ભાજપના સાંસદ વિનોદ ચાવડાએ આ અંગે મૌન તોડ્યું છે. એક ચેનલ સાથે વાતચીતમાં વિનોદ ચાવડાએ કહ્યુ હતું કે, આ ઘટના કલંકિત છે, પીડિતાને ન્યાય મળે તે મારો પ્રથમ પ્રયાસ છે. મારું નામ ચર્ચામાં લાવનારા 'આપ' સામે કાર્યવાહી કરીશ.પીડિતા કે તેના પરિવાર પાસે મેં કોઈ એફિડેવિટ કરાવ્યું નથી.આ વાત તથ્યહિન છે.